作者：吴潜
词牌/韵律：疏影

paragraphs: 佳人步玉。
待月来弄影，天挂参宿。
冷透屏帏，清入肌肤，风敲又听檐竹。
前村不管深雪闭，犹自绕、枝南枝北。
算平生、此段幽奇，占压百花曾独。
闲想罗浮旧恨，有人正醉里，姝翠蛾绿。
梦断魂惊，几许清凉，却是千林梅屋。
鸡声野渡溪桥滑，又角引、戌楼悲曲。
怎得知、清足亭边，自在杖藜巾幅。